เจ้จัดให้ดอกสูงปรี๊ด
อื้อฮืออ้าฮา.. แบงก์ทหารไทย จัดหนักอีกแล้วครับกระพ้ม
9 พ.ค. 2556

อื้อฮืออ้าฮา.. แบงก์ทหารไทย จัดหนักอีกแล้วครับกระพ้ม
คราวนี้ เจ้เปรี้ยวกาญจนา โรจวทัญญู หัวหน้าเจ้าหน้าที่บริหารส่งเสริมการตลาดลูกค้าบุคคล แบงก์ทหารไทย ทำกิ๊บเก๋เท่ระเบิด ออกโรงนำทัพคาราวานแจกเหรียญ 1 บาท เปิดแคมเปญแค่บาทเดียวก็เปิดบัญชีได้ดอกสูง 2.5% มาสานต่อแคมเปญบัญชีเงินฝากไม่ประจำ ทีเอ็มบี ดอกเบี้ยสูง (TMB No Fixed Account) ที่วันนี้ลูกค้าพุ่งกระฉูดไปแล้วกว่า 1 ล้านบัญชี
เจ้เปรี้ยวทุ่มทุนเดินแจกเหรียญ 1 บาท แก่ผู้คนทั่วไปที่สัญจรไปมาบริเวณสถานีรถไฟฟ้าบีทีเอส รถไฟใต้ดิน ใจกลางเมือง ทั้งอโศก ยันสีลม กะดูดกลุ่มลูกค้าเงินเดือนอยู่หมัด ใครไม่เคยใช้บริการทหารไทยมีชะงักอยากร่วมแจม
แคมเปญนี้แค่ฝากบาทเดียวก็ได้ดอกเบี้ยสูงตั้งแต่วันแรก 2.5% ทันที 2 เดือนแรก และยังได้รับดอกเบี้ยสูงต่อเนื่อง เพียงแค่ลูกค้าฝากเพิ่มหรือคงเงินในบัญชีถึงวันที่ 31 ธ.ค.นี้เท่านั้น
บัญชีเงินฝากไม่ประจำ ทีเอ็มบี ดอกเบี้ยสูง เป็นบัญชีไร้ข้อจำกัดในการเปิดบัญชีและฝากเงิน ไม่มีขั้นต่ำในการฝาก ถอนได้เต็มที่
กระซิบดังๆ วันที่ 11 พ.ค.นี้ คาราวานเงินฝากบาทเดียวก็เสียวได้ เอ้ย.. เงินฝากบาทเดียวดอกเบี้ยสูง จะพบปะมนุษย์เงินเดือนอีกครั้งบริเวณช็อปปิ้ง มอลล์ ลาดพร้าว
ฉีกกฎเงินฝากแบบเดิมๆ อย่างนี้ต้องปรบมือให้ผู้บริหารกับซือเจ้ แหม... เปรี้ยวสมชื่อจริงๆ ค่ะเจ้ขา